(17473) ფრედიმერკური

17473 ფრედიმერკური (), ადრე  — მთავარი სარტყლის ასტეროიდი. დიამეტრი — 3.4 კმ. 1991 წლის 21 მარტს, ევროპის სამხეთული ობსერვატორიის ლა-სილიის ობსერვატორიაში (ჩილე) აღმოაჩინა ბელგიელმა ასტრონომმა ანრი დებეონმა. 

ასტეროიდი მზიდან 2,0–2,8 ასტრონომიული ერთეულის მოშორებით მდებარეობს და მის გარშემო ერთ შემოვლას 3 წელსა და 8 თვეს ანდომებს (1349 დღე). ორბიტის ექსცენტრიულობა 0,16-ია, ეკლიპტიკისადმი დახრილობა კი 1°. ასტეროიდის პირველი დაკვირვება მის აღმოჩენამდე 9 წლით ადრე, 1982 წელს, ყირიმის ასტროფიზიკურ ობსერვატორიაში მოხდა. NASA-ს Wide-field Infrared Survey Explorer-ის მისია NEOWISE-ის მოხსენების თანახმად, ასტეროიდის დიამეტრი 3,4 კილომეტრია, ზედაპირის ალბედო კი 0,313. 2016 წლისთვის, ასტეროიდის შემადგენლობა, ისევე როგორც როტაციის პერიოდი და ფორმა, უცნობი რჩება.

2016 წლის 5 სექტემბერს, საერთაშორისო ასტრონომიულმა კავშირმა და მცირე პლანეტათა ცენტრმა, მომღერალ ფრედი მერკურის პატივსაცემად, ასტეროდის მისი სახელი, Freddiemercury უწოდა. აღსანიშნავია, რომ მისი აღმოჩენა სწორედ მომღერლის გარდაცვალების წელს მოხდა, დროებითი სახელი კი მის ინიციალებს შეიცავდა. სახელის დარქმევის შესახებ საზოგადოებას Queen-ის ყოფილმა წევრმა, ინგლისელმა მომღერალმა და ასტროფიზიკოსმა ბრაიან მეიმ ამცნო შვეიცარიაში, მონტროს კაზინოში, მომღერლის 70 წლისთავისადმი მიძღვნილ საღამოზე.

რესურსები ინტერნეტში
 Asteroid Lightcurve Database (LCDB) , query form (info )
 Dictionary of Minor Planet Names, Google books
 Asteroids and comets rotation curves, CdR – Observatoire de Genève, Raoul Behrend
 Discovery Circumstances: Numbered Minor Planets (15001)-(20000) – Minor Planet Center
 Asteroid (17473) Freddiemercury: an image  – Virtual Telescope Project

სქოლიო

კატეგორია:ასტეროიდები